2. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 71 της 3 Μαρτ./9 Μαΐου 1917 Περί εγκρίσεως του Γενικού Κανονισμού του προσωπικού της εξωτερικής υπηρεσίας των εν Ελλάδι ατμηλάτων σιδηροδρόμων. Ο ανωτέρω κανονισμός, δημοσιευθείς εις το φύλλον 44/1917 Β΄ τεύχους της Εφημ. Κυβ., διετηρήθη εν ισχύϊ δια του άρθρ. 7 νόμ. 3752/1929 (ανωτ. σελ. 78), ισχύει δε εισέτι, εφόσον δεν αντίκειται εις τον Δημοσιοϋπαλληλικόν Κώδικα, ως ετροποποιήθη δια των κατωτέρω νομοθετημάτων: α)Κ.Δ. 22 Μαρτ./19 Απρ. 1943 περί τροποποιήσεως διατάξεών τινων του Γεν. Κανονισμού Εξωτ. Υπηρεσίας κλπ. (άρθρ. 77 παρ. γ΄ και 80), β)Κ.Δ. 29 Αυγ./6 Σεπτ. 1944 περί τροποποιήσεως διατάξεών τινων και ερμηνείας ετέρων του Γεν. Κανονισμού κλπ. (άρθρ. 57), γ)Κ.Δ. 5/6 Οκτ. 1944 περί συμπληρώσεως του άρθρ. 42 του Γεν. Κανονισμού κλπ., δ)Β.Δ. 23 Ιαν./ 2 Φεβρ. 1948 περί συμπληρώσεως του άρθρ. 172 του Γεν. Κανονισμού κλπ., όπερ Β.Δ/μα κατηργήθη αντικατασταθέν δια του: ε)Β.Δ. 27/29 Απρ. 1948 περί συμπληρώσεως του άρθρ. 172 του Γεν. Κανονισμου κλπ. Δυνάμει του άρθρ. 4 Ν.Δ. 1296/1942 επιτρέπεται η δια Δ/των συμπλήρωσις του ως άνω κανονισμού και η έκδοσις Γενικού Κανονισμού του Προσωπικού όλων των Σιδηροδρομικών και Τροχιοδρομικών Επιχειρήσεων και δια το προσωπικόν της εσωτερικής υπηρεσίας τούτων. 